<classify> MWENYEKITI wa Mfuko wa Taifa wa Bima ya Afya NHIF, Anna Makinda amesema wanaangalia utoaji huduma bure za matibabu kwa wastaafu ikiwezekana waubadili kutokana na idadi kuongezeka.Amesema hayo mjini Dodoma wakati wa uzinduzi wa kampeni za uhamasishaji kwa wananchi kujiunga na vifurushi vya bima ya afya mkoa wa Dodoma.Alisema wastaafu ni watu waliokuwa wamelitumikia taifa muda mrefu na walikuwa wakipata bima ya matibabu bure lakini sasa utaratibu huo utaangaliwa upya.Zamani walikuwa wakipewa kadi bure lakini sasa idadi yao imeongezeka. Tutaangalia namna ya kufanya jambo hilo, alisema na kuongeza azma ya Watanzania kujiunga na bima ya afya inatokana na Ilani ya CCM ya mwaka 2015 inayoelekeza serikali kuweka utaratibu rahisi kwa wananchi kujiunga.Tanzania mambo ya bima si yaliyozoeleka sana. Bima ni kitu kinachotafutwa wakati hali yako ni nzima. Nchi nyingine lazima uwe na kadi ya bima utibiwe, hata ukienda na fedha taslimu hawapokei, alisema.Makinda alisema awali bima binafsi ilikuwa ni Sh 1, 520,000 ya mke, mume na watoto wanne na watoto wakitimiza miaka 18 hawatakiwi kujiunga lakini bado ikaonekana vigumu kujiunga vifurushi vimekuja.Alisema pia kulikuwa na bima ya vikundi ambapo kulikuwa na udan- ganyifu mkubwa wa taarifa za watu.Tuligundua asilimia 90 waliojiunga na vikoa ni wagonjwa na walifanya hivyo kupata matibabu. Kuna watu na heshima zao walikuwa wanajiunga na vikoa kwa udanganyifu tukaona utaratibu wa bima kwa watu ambao sio watumishi ni mgumu, alisema Alisema baadaye ndio wakabuni mfumo wa vifurushi ambao anaamini utakuwa na mafanikio makubwa.Makinda alisema utafiti unaonesha kila wanawake 10 kati ya saba wana matatizo ya afya. Mkurugenzi Mkuu wa NHIF, Benard Konga alisema wana mikakati kuhakikisha Watanzania wengi wanajiunga nao.Alisema sasa mfuko huo una wanachama milioni nne, idadi ndogo kulinganisha na Watanzania milioni 55 na kuna ongezeko la mapato ambapo katika miaka minne, Sh trilioni 1.2 zimelipwa kwa vituo vya afya.Makinda alisema vituo vya afya vinavyotoa huduma ya bima vimefikia 7,779 na usajili vituo unaendelea na mpango wa vifurushi ni utekelezaji wa dhamira za serikali kuhakikisha wananchi wanapata matibabu.Alisema kifurushi cha afya kinapatikana kwa Sh 192,000 kwa mwaka kwa mtu mmoja na kwenye vifurushi hivyo hata wanaume wenye wake wanne wanaruhusiwa kuwaingiza wote tofauti na awali.Konga alisema tangu kuanza mpango huo, wananchi 21,204 watatoa elimu ili kila Mtanzania afaidike.Mkuu wa Wilaya ya Chemba, Simon Odunga alisema wataendelea kuhamasisha wananchi kujiunga.Mwakilishi wa wizara, Edward Mbanga alisema wizara inakamilisha muswada wa bima ya afya ili kila mwananchi ajiunge na mfuko huo na serikali imeweka mikakati kuhakikisha kila mtu ana bima ya afya.  <topic>: kitaifa 